20.   ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ. 11224 της 16 Φεβρ./10 Μαρτ.  1981 (ΦΕΚ Β΄ 136) Περί καθορισμού ενιαίου τιμολογίου τελών χρήσεως μηχ/των Νομ/κών Ταμείων. Έχοντας υπόψη: 1.Τις διατάξεις: α)Του άρθρ. 68 του Ν.Δ. 3033/54 «περί των εσόδων των δήμων και κοινοτήτων». β)Του άρθρ. 9 (παρ. 4) του Ν.Δ. 18/68 «περί καταργήσεως του Κρατικού Οργανισμού Μηχ/των Δημοσίων Έργων και ρυθμίσεως των εξ αυτής προκυπτόντων θεμάτων». γ)Του άρθρ. 8 της 119144/4.12.68 αποφάσεως του Υπουργείου Εσωτερικών, «περί του τρόπου λειτουργίας, συντηρήσεως, επισκευών, διαθέσεως των καταβλητέων μισθωμάτων των μηχανημάτων των Νομ/κών Ταμείων και του τρόπου διενεργείας των δαπανών του μηχανικού εξοπλισμού αυτού». 2.Τις 11996/14.2.80 και 51698/14.7.80 αποφάσεις του Υπουργείου, με τις οποίες καθορίστηκαν τα τιμολόγια τελών χρήσεως μηχ/των Νομ/κών Ταμείων. 3.Τις σημερινές δαπάνες λειτουργίας, επισκευής και συντηρήσεως των μηχ/των, υπολογιζόμενες με βάση την αξία των εξαρτημάτων και αντ/κών αυτών, των καυσίμων, της αποζημιώσεως του χειριζόμενου αυτά προσωπικού και των εισφορών, που καταβάλλονται γι’ αυτό στο Ι.Κ.Α. κ.λπ. 4.Την ανάγκη που υπάρχει για την καθιέρωση μειωμένου τιμολογίου τελών χρήσεως μηχ/των για τα Νομ/κά Ταμεία και τους Οργανισμούς Τοπικής Αυτ/σεως, όταν εκτελούν έργα απευθείας (με αυτεπιστασία), με σκοπό τη μείωση του κόστους των έργων, που εκτελούνται από τους εν λόγω φορείς. 5.Τη 40090/28.5.80 κοινή απόφαση Πρωθυπουργού και Υπουργού Εσωτερικών «περί μεταβιβάσεως αρμοδιοτήτων εις τον Υφυπουργόν Εσωτερικών» (ΦΕΚ 527/11.6.80 τ.Β΄), αποφασίζουμε: 1.Κυρώνουμε το προσαρτημένο στην απόφαση αυτή τιμολόγιο τελών χρήσεως μηχανημάτων Νομ/κών Ταμείων, το οποίο περιλαμβάνει χωριστά: α)Τιμολόγιο για Νομ/κά Ταμεία και Οργανισμούς Τοπικής Αυτ/σεως, όταν εκτελούν έργα απευθείας (με αυτεπιστασία) και β)Τιμολόγιο για οποιουσδήποτε τρίτους. Καθένα των εν λόγω τιμολογίων περιλαμβάνει ίδιες στήλες, για όλες τις περιπτώσεις μισθώσεων, ως κατωτέρω: 1.Στήλη μισθώματος με κόστος προσωπικού και καύσιμα-λιπαντικά. 2.Στήλη μισθώματος με κόστος προσωπικού, χωρίς καύσιμα-λιπαντικά. 3.Στήλη μισθώματος, χωρίς κόστος προσωπικού και χωρίς καύσιμα-λιπαντικά. 2.Εγκρίνουμε το τιμολόγιο για τα Νομ/κά Ταμεία και τους Οργανισμούς Τοπικής Αυτ/σεως, που ορίστηκε μειωμένο κατά το ποσόν της αποσβέσεως της αξίας των μηχ/των. Στο κόστος προσωπικού που ελήφθηκε υπόψη κατά τη σύνταξη του τιμολογίου, περιλαμβάνεται και η εισφορά για το Ι.Κ.Α., τα δώρα Χριστουγέννων και Πάσχα, καθώς και η πληρωμή των ημερών ετησίας αδείας, επιδόματος αδείας κ.λπ. 3.Εγκρίνουμε όπως οι συμβάσεις μισθώσεως μηχ/των, που έγιναν μέχρι και την ημέρα που θα αρχίσει η ισχύς της αποφάσεως αυτής, υπάγονται ως προς τα τέλη χρήσεως, στο τιμολόγιο που ίσχυε όταν υπογράφηκαν αυτές, για ολόκληρο το συμφωνημένο χρόνο μισθώσεως μηχανημάτων. 4.Με την απόφαση αυτή, της οποίας η ισχύς αρχίζει έπειτα από 10 ημέρες, από της δημοσιεύσεώς της στην Εφημερίδα της Κυβερνήσεως, καταργούνται όλες οι προηγούμενες αποφάσεις μας, εκτός από την 1765/19.1.78 με την οποία ρυθμίζεται το τιμολόγιο τελών χρήσεως, ειδικής περιπτώσεως μισθώσεως μερικών εξαρτημάτων μηχανημάτων. (Αντί για τη σελ. 90,785) Σελ. 90,785(α) Τεύχος 771-Σελ. 23 23.Α.β.20 Κρατικός Οργανισμός Μηχανημάτων Δημοσίων Έργων 